text: Mand død efter påkørsel på mørk landevej
  04 januar 2018 kl. 17.44
  En fodgænger blev torsdag aften dræbt, da han blev påkørt af en bilist på Ribevej ved Vojens.
  
  En alvorlig færdselsulykke spærrede torsdag aften i flere timer Ribevej mellem Vojens og Hammelev. Vejen blev genåbnet ved 20-tiden.
  Manden, der var til fods, blev ved 22-tiden identificeret af politiet til at være en 58-årig mand fra Haderslev. Han blev forsøgt genoplivet på stedet, men hans liv stod ikke til at redde.
  Ole Aamann, vagtchef, Syd- og Sønderjyllands Politi: "Ifølge vidner gik han midt ude på vejen og blev påkørt."
  - Ifølge vidner gik han midt ude på vejen og blev påkørt af en bilist, der kørte i østgående retning, siger Ole Aamann, vagtchef ved Syd- og Sønderjyllands Politi.
  Familien er underrettet. 
  Local Eyes var til stede på ulykkesstedet. Du kan se mere video på localeyes.dk.
  Ved uheldet på Ribevej ved Vojens er en mand afgået ved døden. Et vidne så manden gå i det østgående spor, hvor han umiddelbart efter blev ramt af en bil. Vi er færdige på stedet og arbejder nu på at identificere afdøde. Vagtchefen. #politidk
  
  